Publication: Magyar Közlöny
Issue: MK-1999-2 (Year: 1999, Number: 2)
Era: 1990-2004
Section: költségekkel csak azok a gyakorlati képzést szervező hozzájárulásra kötelezettek csökkenthetik bruttó kötelezettségüket, amelyek a 9/1997. (IV. 28.) MüM rendeletben
Paragraph Index: 548

4. sor: A hozzájárulásra kötelezett bruttó hozzájárulási kötelezettségének és a más hozzájárulásra kötelezettektől átvett (a 3. sorban feltüntetett) költséghozzájárulás együttes összegét kell ide beírni. 5.1. a) sor: Ide kell beírni a szakképzésről szóló 1993. évi LXXVI. törvény 44. §-ának (1)—(3) bekezdése szerint a tanulószerződéssel rendelkező tanulók számára a képzés tárgyévi teljes időtartamára, és a 48. § alapján a tanulószerződés nélkül foglalkoztatott tanuló(k) részére az összefüggő szakmai gyakorlat időtartamára időarányosan kifizetett pénzbeli juttatás és az azt terhelő társadalombiztosítási járulék összegét, a mindenkori minimálbér legalább 10, de legfeljebb 20%-a mértékéig. [A 44. § (4) bekezdés alapján esetenként vagy rendszeresen kifizetett díjazás forrása a tanulók munkájából keletkező bevétel, így az a kötelezettség elszámolásánál nem vehető figyelembe.] A bevallás 18.1. pontban jelzett tanulók után 12 havi juttatás számolható el. A bevallás 18.2., 18.3., 18.4. és 18.5. pontokban jelzett tanulók után 3—6 heti juttatás számolható el évente. 5.1. b) sor: A költségek elszámolásánál az iskolai rendszerű szakképzésben részt vevő tanulók juttatásairól szóló

Source: https://magyarkozlony.hu/hivatalos-lapok/4d532de2b3b582bc0bf9ebc0f605b36d562de5af/dokumentumok/d591b142e11b93d5d71c3c0f0aa2796212d090eb/letoltes